Na temelju članka 104. stavka 1. Zakona o komunalnom gospodarstvu (“Narodne novine“ broj 68/18, 110/18, 32/20 i 145/24) i članka 32. Statuta Općine Punat („Službene novine Primorsko-goranske županije“ broj 36/22) Općinsko vijeće Općine Punat na 9. sjednici održanoj __________  2026. godine, donosi
ODLUKU
o izmjeni i dopuni Odluke o komunalnom redu

Članak 1.
U Odluci o komunalnom redu („Službene novine Primorsko-goranske županije“ broj 8/24) u članku 8. stavku 6. umjesto teksta: “javnu površinu ili nerazvrstanu cestu uz odobrenje” mora biti tekst: ”površinu javne namjene uz suglasnost”.

Članak 2.
U članku 12. ove Odluke riječ: “odobrenje” zamijenjuje se riječju: ”rješenje”.

Članak 3.
U članku 18. ove Odluke dodaje se stavak 2. koji glasi:
„Ukoliko djelatnici pravnih osoba u vlasništvu ili suvlasništvu Općine, pri obavljanju svojih poslova, utvrde povredu propisa koje je komunalni redar ovlašten nadzirati, o tome će podnijeti prijavu komunalnom redaru. Takva prijava, zajedno s dostavljenim dokaznim materijalima, smatra se vjerodostojnom dokumentacijom za daljnje postupanje komunalnog redara.“

Članak 4.
U članku 19. ove Odluke riječ: “odobrenje” zamijenjuje se riječju: ”rješenje”.
Stavci 3. i 4. istog članka brišu se.
Dosadašnji stavci 5. i 6. postaju stavci 3. i 4.

Članak 5.
U članku 20. ove Odluke riječ: “odobrenje” zamijenjuje se riječju: ”rješenje”.

Članak 6.
Članak 21. ove Odluke mijenja se i sada glasi:
„(1)Uvjeti korištenja nerazvrstanih cesta na području Općine Punatr uređuju se sukladno zakonu kojim se uređuju ceste i Odlukom o nerazvrstanim cestama na području Općine Punat.
(2) Odredbe ove Odluke u dijelu kojim se propisuje komunalni red i mjere za njegovo provođenje na odgovarajući način primjenjuju se na površine javne namjene.“

Članak 7.
U članku 23. ove Odluke dodaje se stavak 3. koji glasi:
„Na površinama iz stavka 1. i 2. ovog članka zabranjeno je i postavljanje, držanje ili korištenje šatora, kamp-prikolica, kampera, ležajeva, stolova, stolica i druge opreme na način koji predstavlja pripremu za kampiranje ili druge radnje kojima se iskazuje namjera kampiranja.“

Članak 8.
U članku 24. stavak 2. ove Odluke mijenja se i glasi:
„Privremeno se za iskrcaj ogrijeva, može koristiti površina javne namjene na način da se ista ne oštećuje, da se ne ometa promet odnosno njeno korištenje za određenu javnu namjenu, ali je svatko dužan o istome obavijesti komunalog redara najkasnije 24 sata prije iskrcaja ogrijeva.“


Članak 9.
U članku 26. stavak 2. ove Odluke iza riječi zvjeri dodaje se riječ: „ ,pčele“.

Članak 10.
U članku 29. ove Odluke riječi: “javno prometnih površina” zamijenjuje se riječima: ”površine javne namjene”.
Iza stavka 7. ovog članka dodaje se stavak 8. koji glasi:
„Odredbe Odluke o nerazvrstanim cestama na području Općine Punat koje se odnose na nerazvrstane ceste, a u s vezi uklanjanja snijega i leda, primjenjuju se i na površine javne namjene.“

Članak 11.
Ostale odredbe ove Odluke ostaju nepromijenjene.

          Članak 12.
       	Ova Odluka stupa na snagu osmog dana od dana objave u „Službenim novinama Primorsko-goranske županije“.

OPĆINSKO VIJEĆE 
OPĆINE PUNAT

			                                                              PREDSJEDNIK 
						                        Ivan Orlić, mag. cin. 



